රෑට ඉටි කොළයක් බිම එළනවා. රාත්‍රී කාලයට ඒ ඉටි කොළයට පින්න වැටෙනවා. ඒ එකතුවෙන පින්න තොලගාලා පිපාසය සංසිඳුවාගන්න ආකාරයත් අපට පුහුණු කළා. ගස් කොළන්වල පොතු කොළ කා බඩගින්න නිවාගන්න හැටිත් මේ පුහුණුවේදී අපට ඉගැන්නුවා. අපි මේ සියලුම පුහුණුවීම් සාර්ථකව නිමා කර ලංකාවට ආවා. ලංකාවට ඇවිත් අපේ හමුදාවේ සෙබළුන්ට කමාන්ඩෝ පුහුණුවීම් ලබාදෙන උපදේශකවරයෙකු ලෙස සේවය කළා. මාත් එක්ක ඉන්දියාවේ පුහුණුවීම්වලට ගිය කපිතාන් දයා සෙනරත් මහත්තයා පසුකාලයක හමුදා සේවයෙන් ඉවත්ව ගියා. අපේ හමුදා සෙබළුන් කණ්ඩායමකට අම්පාර සතුරුකොණ්ඩාන් කඳවුරේදී පුහුණුවීම් ලබාදෙන කාලයේ පොළඟෙක් අල්ලා අමුවෙන් කාලා පෙන්නුවා. දවසක් පුහුණුවෙන කමාන්ඩෝ සෙබළුන්ට නයෙක් මරලා කන්න දෙන්න තිබුණා. නයෙක් හොයාගන්න එක අමාරුවුණා. නයි පණික්කියෙක් හම්බවෙන්න මම ගියා. රුපියල් 100 ක් දීලා ඒ නයා ඉල්ලුවා. එයා දෙන්න කැමැති වුණේ නැහැ. ඊට පස්සේ මම නයා අත ගාන ගමන් නිලයක් ඇල්ලුවා. ටික වේලාවකට පසු නාගයා මියගියා. පණික්කියා මේ බව දැනගෙන හිටියේ නැහැ. සල්ලි දී මැරිච්ච නයා අරගෙන කඳවුරට ආවා.
නයා ලබා ගැනීමට වෙන්කළ මුදල කොපමණද?
රුපියල් 100 ක්